
Nr. 436

A V I Z

asupra proiectului de Lege pentru ratificarea Protocolului dintre Guvernul României şi Guvernul Republicii Populare Chineze privind rezolvarea problemelor restante la conturile instituite în baza acordurilor interguvernamentale, semnat la Bucureşti 
la 27 februarie 2001.

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Protocolului dintre Guvernul României şi Guvernul Republicii Populare Chineze privind rezolvarea problemelor restante la conturile instituite în baza acordurilor interguvernamentale, semnat la Bucureşti la 27 februarie 2001, trimis cu adresa nr.436 din  4 septembrie  2001, înregistrată sub nr.1003/XVIII/11 din  4 septembrie  2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 11  septembrie 2001.



Membrii comisiei au examinat  proiectul de lege, expunerea de motive  şi  avizul favorabil al Consiliului Legislativ nr.612/27.06.2001. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma  adoptată   de Senat la 27 august 2001. 


În raport de obiectul şi conţinutul său, proiectul de lege face parte din categoria legilor ordinare.
                 PREŞEDINTE,                                 SECRETAR,

    dr. Ionel Olteanu                            Carmen Dumitriu

